CELEX: 62012CN0343
Language: sk
Date: 2012-07-19 00:00:00
Title: Vec C-343/12: Návrh na začatie prejudiciálneho konania, ktorý podal Rechtbank van Koophandel te Gent (Belgicko) 19. júla 2012 — Euronics Belgium CVBA/Kamera Express BV a Kamera Express Belgium BVBA

6.10.2012   
            
            
               SK
            
            
               Úradný vestník Európskej únie
            
            
               C 303/16
            
         Návrh na začatie prejudiciálneho konania, ktorý podal Rechtbank van Koophandel te Gent (Belgicko) 19. júla 2012 — Euronics Belgium CVBA/Kamera Express BV a Kamera Express Belgium BVBA
   (Vec C-343/12)
   2012/C 303/28
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Rechtbank van Koophandel te Gent
   
      Účastníci konania pred vnútroštátnym súdom
   
   
      Žalobkyňa: Euronics Belgium CVBA
   
      Žalované: Kamera Express BV, Kamera Express Belgium BVBA
   
      Prejudiciálna otázka
   
   Je článok 101 zákona o obchodných praktikách a ochrane spotrebiteľa, ktorý okrem iného zamýšľa chrániť záujmy spotrebiteľa — a znie: „Článok 101 § 1. Podnikom sa zakazuje ponúkať na predaj alebo predávať tovary so stratou.
   
               1.
            
            
               Za predaj tovarov so stratou sa považuje akýkoľvek predaj za cenu, ktorá minimálne nezodpovedá cene, za ktorú podnik kúpil tovar alebo ktorú musel podnik zaplatiť za opätovné získanie, po odpočítaní prípadných zliav, ktoré boli poskytnuté a nakoniec získané. Na účely zistenia, či ide o predaj so stratou, sa nezohľadňujú zľavy, ktoré — výlučne či nevýlučne — poskytuje podnik za iné záväzky ako je kúpa tovarov.“ — v rozpore so smernicou 2005/29/ES (1), keďže zakazuje predaj so stratou, kým táto smernica takúto predajnú prax zjavne nezakazuje, pričom belgický zákon je pravdepodobne prísnejší ako sú ustanovenia smernice 2005/29/ES a jej článok 4?
            
         
      (1)  Smernica Európskeho parlamentu a Rady 2005/29/ES z 11. mája 2005 o nekalých obchodných praktikách podnikateľov voči spotrebiteľom na vnútornom trhu, a ktorou sa mení a dopĺňa smernica Rady 84/450/EHS, smernice Európskeho parlamentu a Rady 97/7/ES, 98/27/ES a 2002/65/ES a nariadenie Európskeho parlamentu a Rady (ES) č. 2006/2004 („smernica o nekalých obchodných praktikách“) (Ú. v. EÚ L 149, s. 22).